ایران عراق جنگ

ایران عراق جنگ ایک تباہ کن تنازع تھا جو 1980 میں شروع ہوا اور آٹھ سال تک جاری رہا۔ علاقائی تنازعات، سیاسی اور نظریاتی اختلافات اور عراقی صدر صدام حسین کے عزائم کی وجہ سے، عراق نے ایران پر اچانک حملہ کیا۔ جنگ تیزی سے خونی تعطل میں بدل گئی، دونوں فریقوں کو بھاری جانی نقصان اٹھانا پڑا اور کیمیائی ہتھیار استعمال ہوئے۔ اس تنازع نے دونوں ممالک پر گہرا اثر ڈالا، جس نے انسانی مصائب، معاشی تباہی اور علاقائی عدم استحکام کی میراث چھوڑی۔
240px|تصغیر|بائیں|ایران عراق جنگ - 22 ستمبر، [[1980ء تہران]]
پس منظر

ایران عراق جنگ کا باعث دریائے شط العرب ہے۔ مگر بعض مبصرین کے خیال میں شط العرب کو محض ایک بہانہ کے طور پر استعمال کیا گیا اور عراق نے امریکا کے ایما پر ایران پر حملہ کیا۔ اس دریا کے علاقے میں ایران عراق سرحد کا تعین کرنے کے لیے ایران اور خلافت عثمانیہ کے مابین 1823ء میں ارض روم میں ایک معاہدہ طے پایا تھا جس پر بوجوہ عمل نہ ہو سکا۔ 1847ء میں ایک دوسرے معاہدے (ارض روم ترکی) کے ذریعے ایران نے سلیمانیہ کا علاقہ خلافت عثمانیہ کی تحویل میں دے دیا۔ جبکہ ایران کو محمرہ (خرم شہر) اور خضر (آبادان) اور شط العرب کی مشرقی آبادیاں دے دی گئیں۔ تاہم ایران کو بھی اس دریا میں جہاز رانی کا حق دے دیا گیا۔ 1911ء میں تہران میں ایران اور عراق کے مابین یہ طے پایا کہ دونوں ملک سرحدوں کی نشان دہی کے سلسلے میں مشترکہ کمیشن قائم کریں لیکن یہ کمیشن بھی اپنے مقاصد کے حصول میں ناکام رہا۔
معاہدہ استبنول

بالاخر ترکی، روس اور برطانیہ کی کوششوں سے 17 نومبر 1913ء کو استنبول کے مقام پر ایران اور سلطنت عثمانیہ کے مابین ایک معاہدہ طے پایا۔ جس کی رو سے برطانیہ، روس، سلطنت عثمانیہ اور ایران کے نمائندوں پر مشتمل چار رکنی کمیشن کا قیام عمل میں آیا۔ کمیشن نے ایک سال کی کوششوں کے بعد اکتوبر 1914ء میں ایران اور عراق کے مابین سرحدوں کا تعین کیا۔ نتیجے کے طور پر محمرہ کی بندرگاہ کے نواح میں دریا کے وسط میں سرحد قائم کی گئی اور فوری طور پر بندرگاہ کا نظم و نسق عراق کے حوالے کر دیا گیا۔
منسوخی اور اقوام انجمن

1932ء میں ایران میں جب رضا شاہ پہلوی کی حکومت قائم ہوئی تو اس نے 1913ء اور 1914ء میں ہونے والے معاہدوں کو تسلیم کرنے سے انکار کر دیا۔ چنانچہ عراق نے اس مسئلے کو انجمن اقوام (League of Nations) میں پیش کر دیا۔ جمعیت اقوام نے مشورہ دیا کہ دونوں ممالک اس مسئلے کو آپس میں مذاکرات کے ذریعے حل کریں۔ چنانچہ دونوں ممالک کے مابین 4 جولائی 1937ء کو ایک معاہدے پر دستخط ہوئے۔ جس میں 1913ء اور 1914ء کے معاہدوں کو دوبارہ تسلیم کر لیا گیا۔ 1937ء میں یہ معاہدہ نافذ العمل ہوا۔
1937ء کے معاہدہ سے انکار اور الجزائر کی مداخلت

9 اپریل 1969ء میں ایران نے یکطرفہ طور پر اس معاہدے (1937ء) کو ماننے سے انکار کر دیا جس کے نتیجے میں دونوں ممالک کے درمیان جھڑپوں کا ایک سلسلہ شروع ہو گیا۔ چھ سال بعد 5 مارچ 1975ء کو الجزائر کے دار الحکومت میں الجزائر کے صرد بومدین کی نگرانی میں دونوں ملکوں کے مابین ایک معاہدہ طے پایا۔ گواہ کے طور ہر الجزائر کے صدر نے اس معاہدے پر دستخط کیے۔ اس معاہدے کے اہم نکات یہ تھے :۔

بائیں|تصغیر|240px|ایران فوجی جنگ کے شمالی محاذ ہر CH-47 Chinook ہیلی کاپٹر سے اتر رہے ہیں ۔ ایک اندازے کے مطابق اس جنگ میں صرف ایران کا نقصان 350 بلین امریکی ڈالر تھا۔

:* 1937ء میں لندن میں ہونے والے معاہدے (معاہدہ لندن) کو منسوخ تصور کیا جائے۔ ( اس معاہدے میں شط العرب پر ایرانی حاکمیت کی نفی کی گئی تھی۔ )

:* 1913ء کا معاہدہ جو میثاق استنبول کے نام سے مشہور ہوا تھا اور خلافت عثمانیہ اور سلطنت قاچار کے مابین طے پایا تھا دوبارہ بحال تصور ہوگا۔

:* معاہدہ استنبول کے تحت ایران اور عراق کے درمیان جن سرحدوں کا تعین کیا گیا تھا وہ درست تصور کی جائیں گی ار نیا سرحدی کمیشن اسی معاہدے کے مطابق حد بندی کرے گا۔

:* ایران میں عرب کردوں کا داخلہ بند کر دیا جائے گا۔

:* ایران اور عراق ملکر پورے خطے کو بیرونی یعنی غیر ملکی اثرات سے محفوظ رکھيں گے۔

:* ایران کی جانب سے کردوں کی مالی امدار بند کر دی جائے گی۔

:* کسی مسلے کی صورت میں الجزائر کے صدر کی جانب رجوع کیا جائے گا۔

:* دونوں ملکوں میں سے کسی نے بھی اس کی خلاف ورزی کی تو یہ معاہدہ نا قابل عمل تصور کیا جائے گا۔
1975معاہدے کی خلاف ورزی

تصغیر|بائیں|180px|22 ستمبر، [[1980ء کو ایران پر حملہ کرنے کے بعد صدام حسین نے شیخی بگھاری کہ وہ 3 دن میں تہران پر قبضہ کر لیں گے .]]
:محمد رضا شاہ پہلوی کے دور تک اس کی خلاف ورزی نہ کی گئی لیکن ستمبر 1980ء میں عراقی فوجوں نے مشترکہ سرحد عبور کر کے 1975ء کے معاہدے کی خلاف ورزی کرتے ہوئے ایران پر حملہ کر دیا۔ اور اہم علاقوں پر قبضہ کر لیا۔
اقوام متحدہ کی کوششیں

اس دوران سلامتی کونسل نے قرارداد نمبر 479 کے ذریعے دونوں ممالک سے جنگ بندی کی درخواست کی۔ اس کے لیے عراق کے صدر صدام حسین نے یہ شرائط پیش کیں :۔

:* ایران عراق کے اندرونی معاملات میں مداخلت بند کرے۔
:* شط العرب پر عراق کا حق تسلیم کیا جائے۔
:* ایران آبنائے ہرمز پر واقع تین جزیروں تنب اکبر، تنب اصغر اور جزیرہ ابو موسی کو عرب ریاستوں کو واپس کر دے جن پر اس نے 1971ء میں قبضہ کر لیا تھا۔
اسلامی ممالک کی تنظیم کی کوششیں

ایران نے بھی اس وقت جنگ بند نہ کرنے کا اعلان کیا۔ پھر امہ امن کمیٹی (اسلامی ممالک کی تنظیم کے ذیلی ادارے) نے بھی چار نکاتی امن منصوبہ بیش کیا جس میں کہا گیا تھا:۔

:* دونوں ممالک فوراً جنگ بند کریں۔
:* امن عامہ کی صورت حال کے بارے میں بین الاقوامی ضمانت حاصل کی جائے۔
:* عراقی فوجیوں کی ایرانی سر زمین سے واپسی اور
:* اسلامی کانفرنس کے زیر اہتمام مذاکرات ہوں۔

غیر جانبدار ممالک کی تنظیم نے بھی جنگ بندی کروانے کی کوششیں کیں۔
عراقی فوجیوں کا انخلاء

بعد ازاں کسی شرط کے بغیر عراق نے مقبوضہ علاقوں سے اپنی فوجیں واپس بلانے کا اعلان کیا لیکن ایران نے عراق کی اس پیش کش کو مسترد کر دیا اور یہ شرائط پیش کیں :۔
* ایرانی سر زمین سے تمام عراقی فوجی نکال لیے جائیں۔
* عراق خود کو جارحیت کا مرتکب قرار دے
* عراق ایران جنگ جت نقصانات کا تاوان ادا کرے اور
* صدر صدام حسین کو صدارت سے علاحدہ کیا جائے۔

ایسا معلوم ہوتا تھا کہ عراق نے پہلی تین شرائط مان لی ہیں لیکن چوتھی کو تسلیم نہیں کیا۔ تاہم دونوں ممالک کے مابین جنگ بند کروانے کی مثبت کوششیں نہ ہو سکیں اور یہ تنازع پہلے سے کہیں زیادہ خونی شکل اختیار کر گیا۔
اقوام متحدہ کی قرارداد نمبر 598

بعد ازاں 20 جون 1987ء کو اقوام متحدہ کی سلامتی کونسل کے پانچ مستقل اراکین نے اس بات پر اتفاق کیا کہ جو ملک جنگ بندی کو قبول نہیں کرے گا اس کے لیے ہتھیاروں کی فراہمی روک دی جائے گی۔ بات چیت کی روشنی میں قرارداد نمبر 598 منظور کی گئی جس میں دونوں ممالک سے مطالبہ کیا گیا کہ:۔

:* وہ اپنی فوجیں بین الاقوامی سرحدوں پر واپس لے جائیں۔
:* مبصروں کی ایک ٹیم مقرر کی جائے جو جنگ بندی کے عمل کی نگرانی کرے۔
:* دونوں ممالک اقوام متحدہ کے سیکرٹری جنرل سے تعاون کریں۔
:* دوسرے ممالک سے بھی کہا گیا کہ وہ جنگ بندی کے لیے کوششیں کریں۔
ایران کا رد عمل

ایران نے اس قرارداد کو مسترد کر دیا۔ ستمبر 1987ء میں اقوام متحدہ کے سیکرٹری جنرل پیرز ڈی کوئیا نے ایران کے حکام کے ساتھ مذاکرات کیے جن کے نتیجے میں ایران نے نومبر 1987ء میں جنگ بندی پر رضامندی ظاہر کر دی۔ جبکہ جنوری اور فروری 1988ء میں جنگ نے پھر شدت اختیار کر لی۔ دونوں ممالک نے ایک دوسرے کے دارالحکومتوں پر ميزائل داغے جس سے متعدد شہرى ہلاک ہوئے۔ جون 1988ء میں ایران نے جنوبی عراق پر حملے کیے۔
مستقل جنگ بندی

تاہم 18 جولائی 1988ء میں ایران نے ڈرامائی طور پر جنگ بندی پر رضامندی کا اظہار کیا۔ چنانچہ 8 اگست 1988ء کو دونوں ممالک میں جنگ بندی ہو گئی۔ بعد ازاں تنازعات کے حل کے لیے جنیوا میں مذاکرات ہوئے جو ناکام رہے۔ یہ جنگ دس سال تک جاری رہى جس میں دونوں اطراف سے کھربوں ڈالر کا نقصان ہوا۔
مزید دیکھیے

* آبادان
* اروند رود
* ہاشمی رفسنجانی
* کردستان
* خلیج فارس
* ايرانی فوج


زمرہ:اسرائیل کی جنگیں

زمرہ:ایران
زمرہ:ایران سعودی عرب تعلقات
زمرہ:ایران عراق تعلقات
زمرہ:ایران کی جنگیں
زمرہ:ایران میں بیسویں صدی
زمرہ:ایران میں 1980ء کی دہائی
زمرہ:ایران–ریاستہائے متحدہ پراکسی جنگ
زمرہ:ایران–سعودی عرب پراکسی جنگ
زمرہ:ایران ریاستہائے متحدہ تعلقات
زمرہ:ایران میں 1980ء
زمرہ:ایران میں 1981ء
زمرہ:ایران میں 1982ء
زمرہ:ایران میں 1983ء
زمرہ:ایران میں 1984ء
زمرہ:ایران میں 1985ء
زمرہ:ایران میں 1986ء
زمرہ:ایران میں 1987ء
زمرہ:ایران میں 1988ء
زمرہ:ایرانشناسی
زمرہ:ایشیاء میں 1980ء
زمرہ:ایشیاء میں 1981ء
زمرہ:ایشیاء میں 1983ء
زمرہ:ایشیاء میں 1984ء
زمرہ:ایشیاء میں 1985ء
زمرہ:ایشیاء میں 1986ء
زمرہ:ایشیاء میں 1988ء
زمرہ:بیسویں صدی کے تنازعات
زمرہ:تاریخ اسلامی جمہوریہ ایران
زمرہ:تاریخ خلیج فارس
زمرہ:روح اللہ خمینی
زمرہ:عراق
زمرہ:عراق ریاستہائے متحدہ تعلقات
زمرہ:عراق سعودی عرب تعلقات
زمرہ:عراق کی جنگیں
زمرہ:عراق کے حملے
زمرہ:عراق میں بیسویں صدی
زمرہ:عراق میں 1980ء کی دہائی
زمرہ:عراق میں 1980ء
زمرہ:عراق میں 1981ء
زمرہ:عراق میں 1982ء
زمرہ:عراق میں 1983ء
زمرہ:عراق میں 1984ء
زمرہ:عراق میں 1985ء
زمرہ:عراق میں 1986ء
زمرہ:عراق میں 1987ء
زمرہ:عراق میں 1988ء
زمرہ:فوجی صنعت
زمرہ:کردستان کی جنگیں
زمرہ:1980ء کی دہائی کے تنازعات
زمرہ:1980ء کے تنازعات
زمرہ:1981ء کے تنازعات
زمرہ:1982ء کے تنازعات
زمرہ:1983ء کے تنازعات
زمرہ:1984ء کے تنازعات
زمرہ:1985ء کے تنازعات
زمرہ:1986ء کے تنازعات
زمرہ:1987ء کے تنازعات
زمرہ:1988ء کے تنازعات
زمرہ:1989ء کے تنازعات

زمرہ:ایران عراق جنگ
زمرہ:شیعہ سنی فرقہ وارانہ تشدد